പൊലീസ് ആസ്ഥാനത്തെ ക്ലര്ക്കിന് 150 ആം റാങ്ക് സിവില് സര്വ്വീസിന്റെ ഭാഗമാകുന്നത് രണ്ടാമത്തെ പരിശ്രമത്തില് തിരുവനന്തപുരം: സിവില് സര്വീസ് പരീക്ഷയില് മികച്ച വിജയം നേടിയിരിക്കുകയാണ് പൊലീസ് ആസ്ഥാനത്തെ ക്ലര്ക്ക്. പരീക്ഷയില് 150ാം റാങ്കാണ് കാര്യവട്ടം തുണ്ടത്തില് ജെഡിഎസ് വില്ലയില് മിന്നുവിനു ലഭിച്ചത്.. 12ാം ക്ലാസില് പഠിക്കുമ്ബോള് അച്ഛന് മരിച്ചുപോയി. അദ്ദേഹത്തിന്റെ ജോലിയാണ് ആശ്രിത നിയമനം ലഭിച്ചതെന്നും മിന്നു പറഞ്ഞു. അച്ഛന്റെ മരണത്തെത്തുടര്ന്ന് 2013ലാണ് മിന്നു പൊലീസില് ക്ലര്ക്കായി ജോലിയില് പ്രവേശിക്കുന്നത്. അച്ഛനാണ് തനിക്ക് ഐഎഎസ് ഐപിഎസ് എന്നിവയെയെല്ലാം പറ്റി പറഞ്ഞുതന്നത്. താന് പ്ലസ് ടൂ കഴിഞ്ഞ് നില്ക്കുന്നതിനിടെ അച്ഛന് മരിച്ചുപോയി. അപ്പയുടെ ജോലിയാണ് തനിക്ക് ലഭിച്ചത്. അത് താന് ഒരിക്കലും പഠിച്ച് നേടിയതായിരുന്നില്ല ആ ജോലി. അപ്പയുടെ ജോലി കിട്ടാനായിരുന്നില്ല അപ്പ തന്നെ പഠിപ്പിച്ചത്.അവസാന സമയത്ത് ഇന്റര്വ്യൂവിന് പോകുന്ന സമയത്താണ് ഓഫീസില് അറിയിച്ചത്. മുന് ഡിജിപി ലോക്നാഥ് ബഹ്റയും മറ്റ് ഉ്ദ്യോഗസ്ഥരും ലീവിന്റെ കാര്യത്തിലും പരീക്ഷയ്ക്കുള്ള തയ്യാറെടുപ്പിനും മാര്ഗനിര്ദേശങ്ങള് നല്കിയിരുന്നെന്നും മിന്നു കൂട്ടിച്ചേര്ത്തു. 2015ല് സിവില് സര്വീസ് പരീക്ഷ എഴുതുന്നതിനുള്ള ശ്രമം ആരംഭിച്ചു. 2017ല് അഭിമുഖ പരീക്ഷയില് പങ്കെടുത്തെങ്കിലും 13 മാര്ക്കിനു പരാജയപ്പെട്ടു. തുടര്ന്ന് ഈ വര്ഷം നടത്തിയ പരിശ്രമത്തിലാണു മികച്ച വിജയം നേടിയത്. തലസ്ഥാനത്തെ സ്വകാര്യ ഐഎഎസ് കോച്ചിങ് സ്ഥാപനത്തിലായിരുന്നു പരിശീലനം. കാര്യവട്ടം കോളജില്നിന്ന് ബയോ കെമിസ്ട്രിയില് ബിരുദവും വുമണ്സ് കോളജിനിന്ന് ബയോ കെമിസ്ട്രിയില് ബിരുദാനന്തര ബിരുദവും നേടി. ഭര്ത്താവ് ഡി.ജെ.ജോഷി ഐഎസ്ആര്ഒയില് ഉദ്യോഗസ്ഥനാണ്. രണ്ടാം ക്ലാസ് വിദ്യാര്ത്ഥി ജെര്മിയാ ജോണ് കോശി മകനാണ്. അമ്മ: മിനി പ്രഭ. ഉന്നത പൊലീസ് ഉദ്യോഗസ്ഥര് മിന്നുവിനെ അഭിനന്ദിച്ചു.തന്റെ സ്വപ്ന സഫലമായതിന്റെ ആഹ്ലാദത്തിലാണ് മിന്നു Tags